Id al-Adha

**Id al-Adha** tai **Eid al-Adha** (, "uhrijuhla") on toinen islamin kahdesta pääjuhlasta Id al-Fitrin lisäksi. Sen keskiössä on perinteisesti eläimen rituaalinen teurastus osoituksena kuuliaisuudesta Jumalalle, mikä pohjautuu profeetta Ibrahimin uhraustarinaan Koraanissa. Juhlan alkamispäivä ja kesto vaihtelee hieman maasta toiseen, mutta yleisesti se alkaa rukouksella auringon noustua 10. päivänä islamilaisen kalenterin viimeistä kuukautta, eli *[[Dhu al-Hiddža|Dhu al-Hiddžaa]]*, jatkuen kolme tai neljä seuraavaa päivää. Id al-Adha on useissa muslimimaissa virallinen vapaapäivä ja sitä viettävät niin sunnimuslimit kuin šiiatkin.

## Etymologia
*‘Īd* (tai Eid) tarkoittaa arabiaksi yleisesti juhlaa ja *Aḍḥā* tarkoittaa uhraamista, ja tämän vuoksi se tunnetaan myös "uhrijuhlana". Vaihtoehtoinen nimi, Qurbān (Īd al-Qurbān), viittaa erityisesti eläimen rituaaliseen uhraamiseen. Tätä sanaa käytetään esimerkiksi persian kielessä (*Īd-e Qorbān*, عید قربان), sekä turkkilaisissa kielissä (tr. *Kurban Bayramı*, tat. *Qorban bäyräme /* Корбан бәйрәме, *[[Kazakin kieli|kz]]. Qūrban ayt* / Құрбан айт). Venäjän kielessä se on myös *Kurban-Bairam* (Курбан-Байрам). Kurdiksi *Cejna Qurbanê* (جێژنی قوربان)

Id al-Adhaan viitataan joskus myös nimellä *ʿĪd al-Kabīr* (Eid al-Kabir), eli "suuri juhla", koska sitä pidetään kahdesta Id-juhlasta merkittävämpänä.

## Juhlan syy
Juhlaa vietetään sen kunniaksi, että profeetta Ibrahim oli valmis Jumalan pyynnöstä uhraamaan teuraaksi poikansa. Pojan henkilöllisyys ei käy ilmi Koraanista, mutta islamilainen perimätieto kertoo, että kyseessä oli Ibrahimin ja Hagarin poika Ismael.  Kristillisessä ja juutalaisessa Raamatussa samankaltaisen kertomuksen yhteydessä taas mainitaan Iisak (1. Moos 16). Muslimit pitävät sitä kiitoksen, ilon ja anteeksiannon juhlana Jumalan peruutettua vaatimuksensa.

## Juhlan viettäminen
Muslimeilla on kaksi yleistä juhlapäivää: ramadanin päättävä juhla, *[[Id al-Fitr]], s*ekä uhrijuhla, eli *Id al-Adha*. Profeetta Muhammed on sanonut: ”Jokaisella kansalla on juhlansa, ja tämä on teidän juhlanne”, mikä tarkoittaa islamissa, että nämä kaksi Id-juhlaa ovat vain muslimeille.

Alun perin Id al-Adhaa vietettiin Mekan lähellä Minān laaksossa hadž-pyhiinvaelluksen yhteydessä, kun pyhiinvaeltajat laskeutuivat Arafat-vuorelta. Nykyisin juhlaa vietetään kuitenkin ympäri maailmaa, eikä se ole enää sidottu pelkästään pyhiivaellukseen. Juhlan keskiössä on etenkin eläinten uhraaminen (qurbāni).

Juhla alkaa tavallisesti yhteisellä Eid-rukouksella muiden muslimien kanssa. Vauraimmissa perheissä juhlan aikana teurastetaan usein rituaaliin hyväksyttävä eläin, esimerkiksi: lammas, vuohi, kameli tai lehmä. Lihasta kolmasosa jaetaan perheenjäsenten kesken ja loput annetaan köyhille, ystäville ja naapureille. Kotiteurastus ja teurastus liittyen uskonnolliseen riittiin on kielletty Suomessa ja Ruotsissa. Mikäli henkilö ei pysty itse uhraamaan eläintä (qurbāni), voi hän vaihtoehtoisesti lahjoittaa hyväntekeväisyysjärjestölle, joka toteuttaa teurastuksen ja jakaa lihan tarvitseville. Juhlan aikana on tavallista myös vierailla ystävien ja sukulaisten luona sekä vaihtaa ja antaa lahjoja sekä antaa almuja.
## Ajankohta

Id al-Adhan alkupäivä osuu gregoriaanisessa kalenterissa laskennallisesti seuraaville päiville. Paikallisen valtiollisen tai uskonnollisen yhteisön ohjeen mukaan päivämäärä voi poiketa hieman tässä esitetyistä:

Lähde: 

## Kuvia

Tiedosto:Eid al-Adha prayer near Al Asmakh Mosque in Doha.jpg|Id al-Adha -rukous Qatarin Dohassa (2014).
Tiedosto:National Eidgah, Eid al-Adha Prayers, 2023-06-29 (PID-0015142).jpg|Id al-Adha -rukous Bangladeshissa (2023).
Tiedosto:Muslims perform the Eid Al-Adha prayer at Eyup Sultan Mosque 2019-08-11 20.jpg|Eid al-Adha -rukous Turkissa, Istanbulin Eyüp Sultanin moskeijassa (2019).
Tiedosto:Eid al-Adha prayer in Ardabil 22 Mehr.jpg|Id al-Adha -rukous Luoteis-Iranin Ardabilissa  (2025).
Tiedosto:Eid al-Adha 1446 AH prayer in Jargolan, North Khorasan 2 Mehr.jpg|Id al-Adha -rukous Iranin Pohjois-Khorasanissa (2025).
Tiedosto:Eid al-Adha, Kish - Aug 12, 2019 11.jpg|Id al-Adha, Kišinsaaren arabeja (2019).
Tiedosto:Eid al Adha prayers at Baitul Mukarram National Mosque, children exchanging greetings, 2022-07-10 (PID-0022229).jpg|Id al-Adha -rukouksen jälkeen Baitul Mukarramin moskeijalla Bangladeshissa  (2022).
Tiedosto:Eid al-Adha celebrations at the National Mosque, Old Kampala, Uganda 11.jpg|Id al-Adhan juhlintaa Ugandan Kampalassa.
Tiedosto:Eidpakistan.jpg|Id al-Adha -uhrilihan valmistelua Pakistanissa  (2007).
Tiedosto:Eid al-Adha, Kish - Aug 12, 2019 26.jpg|Id al-Adha, Kišinsaaren arabien ruokailu (2019).
Tiedosto:Eid plate.jpg|Turkkilainen Id al-Adha -ateria.
Tiedosto:Eid al-Adha in Tatarstan.jpg|Id al-Adha -lihan jakamista Tatarstanissa, Venäjällä (2025).
Tiedosto:1984 Eid ul-Adha stamp of Iran.jpg|Iranilainen Id al-Adha -postimerkki (1984).


## Lähteet

## Aiheesta muualla

* 
* 
*  
* 
*